Jyväskylän yliopisto

13.4.2021

Musiikin, taiteen ja kulttuurin tutkimuksen laitos

## TIEDOTE TUTKIMUKSESTA

***Tutkimuksen nimi ja rekisterinpitäjä***

Pelaaminen, työ ja terveys

Jyväskylän yliopisto

***Pyyntö osallistua tutkimukseen***

Etsimme osallistujia mukaan tutkimukseen, jossa tutkitaan digitaalisen pelaamisen ja työelämän suhdetta sekä näihin liittyvää terveyttä. Sinua pyydetään tutkimukseen, koska tutkimuksessa auttava yhtiö Bilendi on määritellyt sinut tutkimuksen tavoitteisiin sopivaksi henkilöksi. Tämä tiedote kuvaa tutkimusta ja siihen osallistumista. Liitteessä on kerrottu henkilötietojen käsittelystä. Tutkimukseen osallistuminen edellyttää, että olet täysi-ikäinen (18 vuotta).

***Vapaaehtoisuus***

Tähän tutkimukseen osallistuminen on vapaaehtoista. Voit kieltäytyä osallistumasta tutkimukseen tai keskeyttää osallistumisen, milloin tahansa.

***Tutkimuksen kulku***

Vastaajia pyydetään osallistumaan kyselyyn, jonka täyttäminen kestää n. 15 minuuttia. Samat vastaajat kutsutaan täyttämään kysely vapaaehtoisesti uudestaan vuoden päästä 2022. Aineistoa tutkitaan kahden vastauskerran välissä sekä niiden jälkeen. Aineisto tallennetaan hankeen päätyttyä avoimeen tieteelliseen käyttöön Tietoarkistoon (kategoria B).

***Tutkimuksesta mahdollisesti aiheutuvat haitat ja epämukavuudet***

Tutkimuksesta ei koidu osallistujalle suoraa haittaa. Osa kysymyksistä käsittelee terveyteen liittyviä seikkoja, mutta aiheet eivät poikkea arjessa koetuista kokemuksista ja tuntemuksista.

***Tutkimuksen kustannukset***

JYU ei maksa tutkimukseen osallistumisesta palkkiota. Vastaajia ohjataan kuitenkin tutkimukseen Bilendin kautta, joka suorittaa käyttäjilleen korvauksen oman pistejärjestelmänsä mukaan.

***Tutkimustuloksista tiedottaminen ja tutkimustulokset***

Tutkimuksesta valmistuu tieteellisiä julkaisuja. Tutkittavia ei pystytä tunnistamaan julkaisuista. Tietoja ei käytetä kaupalliseen tarkoitukseen.

***Tutkittavien vakuutusturva***

Tutkittavan on hyvä olla tietoinen siitä, että Jyväskylän yliopiston

henkilökunta ja toiminta on vakuutettu. Vakuutus sisältää potilasvakuutuksen,

toiminnanvastuuvakuutuksen ja vapaaehtoisen tapaturmavakuutuksen.

Tutkimuksissa tutkittavat (koehenkilöt) on vakuutettu tutkimuksen ajan

ulkoisen syyn aiheuttamien tapaturmien, vahinkojen ja vammojen varalta.

Tapaturmavakuutus on voimassa mittauksissa ja niihin välittömästi liittyvillä

matkoilla. Tapaturman lisäksi korvataan vakuutetun erityisen ja yksittäisen

voimanponnistuksen ja liikkeen välittömästi aiheuttama lihaksen tai jänteen

venähdysvamma, johon on annettu lääkärinhoitoa 14 vuorokauden kuluessa

vammautumisesta. Korvausta maksetaan enintään kuuden viikon ajan

venähdysvamman syntymisestä. Voimanponnistuksen ja liikkeen aiheuttaman

venähdysvamman hoitokuluina ei korvata magneettitutkimusta eikä

leikkaustoimenpiteitä.

***Lisätietojen antajan yhteystiedot***

 Veli-Matti Karhulahti, vmkarhwu@jyu.fi, 0505336559